《参头智舒与众行者写师像求赞》
宋代·释正觉

背鲐齿鲵，皮鸡发鹤。
西北出家，东南行脚。
选佛到空觉觉空，为东除药病病药。
夕壑云生，秋潭月落。
偏正机轮，方圆枘凿。
蝴蝶之春梦栩栩而物齐，白鸥之野盟飘飘而閒乐。
妙触无当，冲应何作。
剑之挥空而彼此不痕，珠之受影而自他相若。
气韵岩梭，音旨拗斡。
跛跛挈挈兮有底迂疏，哆哆和和兮不空罥索。